חבורת תריג

חבורת תריג היא מותג ילדים פופולרי בקרב ילדי המגזר החרדי והדתי.

תחת המותג, יוצאים לאור: משחקים, ספרים, תסכיתים, אלבום מדבקות, מגזינים ועוד, הנמכרים בחנויות ברחבי הארץ וברשתות שיווק שונות. תחת מסגרת זו, ישנו מותג נוסף בשם 'דינה-רינה' שפונה בעיקר לבנות. הספרים יוצאים לאור ב-4 שפות.

בכל חודש יוצא לאור פרק נוסף בעלילות החבורה. הפרק כולל קובץ שמע באורך של כ-80 דקות ומגזין קומיקס מצורף שמציג את הדמויות אותן שומעים בתסכית. שם המגזין 'תריגניק' והוא נשלח בתחילת כל חודש יחד עם קובץ השמע לעשרות אלפי מנויים. את המגזין ניתן לרכוש גם בחנויות.

תריג - הם ראשי התיבות של שמות ילדי החבורה: תנחום, רובי, ישראל וגדי.

 סקירת הסדרה 
העורך הראשי של חבורת תריג' הוא אריאל ברמן, עורכת התוכן היא גיטי מאירוביץ ועורכת המגזין תריגניק היא יהודית אקשטיין. מעצב הפסקול של התסכית הוא ערן הראל. המו"ל הוא חבורת תריג גרופ בע"מ.

בכל עונה, ילדי החבורה נקלעים להרפתקה אחרת ופותרים את התעלומה. עונה נמשכת 6 חודשים וכוללת שישה פרקים (שישה דיסקים/קובצי שמע - של תסכית). בעלילה משולבים, תוך כדי מוזיקה, אפקטים וקולות רקע מתאימים, סיפורי מתח ועלילות קצרות מן ההיסטוריה של עם ישראל, כאשר הן מתקשרות לעלילה המרכזית שאיתה מתמודדים ילדי החבורה.

 היסטוריה 
החל מדצמבר 2015 (טבת תשע"ו), מדי חודש יוצא לאור דיסק ועלילון ובו המשך העלילה. הדיסק והמגזין נשלחים למנויים, וכן ניתן לרוכשם בחנויות הספרים.

בשנת 2018 נערכה בשיתוף עם בנק הפועלים תחרות סיפורים קצרים שיתווספו לסדרה. ובשנת 2019 הפיקו חבורת תריג תקליטור בשם הבלנבים, בשיתוף עם תאגיד המיחזור אל"ה.

בשנת 2020 (תש"פ), עם התפרצות נגיף הקורונה, הפיקה חבורת תריג חוברת הדרכה בענייני הקורונה מותאמת בעיקר לילדים חרדים בשיתוף עם משרד הבריאות.

עד שנת תשפ"ד (2024) יצאו לאור 20 עונות, כש-10 מהן יצאו לאור בהמשך כספרים. בנוסף יצאו לאור עשרה ספרי קומיקס ובהם עלילות קצרות, וכן עשרה משחקי קופסה.

בשנת 2018 יצא לאור תקליטור שחולק בחינם לתושבי ירושלים לרגל חמישים שנה לאיחוד העיר.

החל מהעונה השישית (קיץ תשע"ח - 2017) החל להופיע מגזין להורים, בצירוף תקליטור, המכיל מאמרים בענייני חינוך, נפש הילד ועוד. המגזין היוצא לאור מדי חודש מופץ יחד עם עיתון "תריגניק" של החבורה, תחת השם "תרי"ג פלוס", וכותבים בו בין השאר הרב הראשי לישראל הרב קלמן בר, אריאל גרין —קומיקאי חרדי ועוד.

מדי שנה, החל משנת 2019 - תשע"ט נערכים בימי בין הזמנים, מופעים בנושא החבורה בבנייני האומה. את המופעים מפיק דוד פדידה, מביים קלוד דדיה, ומשתתפים בו שחקנים רבים כגון גיל קפטן, יהודה שוקרון, אלעד כהן, פז פרל, עמרי רוטברד, בר לוי, אייל וולקוביץ', לירן קנטרוביץ' ועוד. עד כה התקיימו חמישה מופעים.

בשנת 2020 פורסם מדור במגוון מקומונים ברחבי ישראל ושמו "תריג בריבוע".

בתקופת "בין הזמנים" בשנת 2020 - עקב מגבלות הקורונה, נערך "קעמפ תריג", תשדיר שהוגש על ידי ילדי החבורה בשיתוף דמויות הדגל שלה בטלפון ייעודי במשך שלושה שבועות. בקעמפ השתתפו למעלה מ-117,600 משפחות.

בשנת תשפ"ב השיקו חבורת תריג את המגזין המחודש בשם "תריגניק".

בכסלו תשפ"ה יצא אלבום המדבקות התשיעי במספר.

 הדמויות 
 ילדי החבורה 
 תנחום: מנהיג החבורה. יודע לקבל החלטות נכונות כשצריך.
 רובי: מדען החבורה. מפתח המצאות כמו גלאי חללים, משקפיים מיוחדים, דוחה קרישים, סונר דגים ועוד.
 ישראל: ההרפתקן של החבורה וגם האכלן שלה. אוהב מאוד את המאכלים של סבתא אזולאי ומאוד אוהב לפתור תעלומות חדשות.
 גדי: הוא למדן החבורה, מכנים אותו בסשמ"ט - בור סוד שאינו מאבד טיפה. גדי הוא גם החששן של החבורה ומעדיף להימנע מלהיקלע להרפתקאות מסעירות.

 דמויות העונות 
 סבתא אזולאי (כל העונות): היא הסבתא של כל ילדי השכונה, ותריג נוהגים לבקר אצלה דרך קבע.
 דוד געגאנגען: נהג טנדר במשך 30 שנה, שעוזר לילדי החבורה בהרפתקאותיהם בהסעתם ברכבו.
 פרופסור קרדוזו (עונות 19, 14, 10, 5): ידידם הוותיק של תריג. פיתח מכשירים ופיתוחים טכנולוגיים רבים, מתוכם הרובוט האהוב שלו סנובוט.
 גבי מהשב"כ (עונות 1, 5, 9, 10, 12, 13, 14, 15, 16, 17, 18, 19): סוכן ותיק המציל את החבורה ממצבים קשים בלכידתם של פושעים מסוכנים. לאחרונה הוא נעזר גם בעוזרים שלו עוזי ודוד.
 נוחעם קרונבך (עונה 2 ויצא גם ספר שלם עליו): חברם הזקן השתקן של תריג.
 שולעם ומשולם (עונות 6, 9, 18): צמד ירושלמים חביבים.
 גיגי ודידי (עונות 5, 10, 20): צמד פושעים ידועים וטיפשים.
 יוסק'ה מהקיוסק'ה (עונות 4, 13, 18): מוכר בקיוסק בשכונה של תריג.
 צדוק הגבאי (עונות 2, 12, 13, 14): גבאי בית הכנסת המרכזי בשכונה של תריג.
 יאשה וסאשה (עונות 9, 16) - צמד נוכלים רוסיים מסוכנים.
 אבנר (עדי רן) (אורח בעונה 11): מדריך טיולים. פוגש את תריג ביער האמזונס.
 רנו ובז'ו (עונה 11): צמד פושעים צרפתים.
 שמידית ורודולף עונות 19. צמד נצים נוכלים
 עוזי ודוד (עונות 16, 17, 18 19): העוזרים של גבי.
 סנובוט (עונות 5, 10, 14, 19): הרובוט של פרופסור קרדוזו.
 יששכר (עונות 9,10) : ילד נכה המתנייד על כיסא גלגלים.
 סנסון וצ'נצ'ון (עונות 1,14) צמד האקרים מסוכנים.
 המפקד העליון (עונה 15): הבוס האיראני שתכנן את משימת פיצוץ אסדת הגז.
 ג'אמל ועיסא (עונות 4, 7, 13, 17): צמד ערבים נוכלים.
 עבדול (עונה 17): ראש התוכנית הסדונית שלו והוא משתמש בג'אמל ואיסה, הבדואים, הירדנים ואשת לוט.
 בוריס גרדרובה (עונה 14): בוס מטורף הרוצה להשתלט על כל העולם באמצעות טכנולוגיות ממוחשבות כגון רובוטים מתקדמים ועשרות האקרים חכמים.
 אמיל ולוהיס (עונה 12): החברים של מיסטר זיג.
 שמעון אזולאי (אורח בעונות 6, 7): הבן המאומץ של סבתא אזולאי.
 יורי (עונה 8): אסטרונאוט שטס ביחד עם תריג ומיסטר איזיק סמואלס בחללית כמשת"פ של דוקי ברברשבילי, אך לבסוף עובר צד ומציל את תריג.
 דוקי ברברשביל (עונה 8): מתכנן לחטוף את חללית שרביט, שבה נוסעים תריג.
 מיסטר ווקמן (עונה 8): מנהל סוכנות החלל אלפוינג.
 ג'ק הצוחק (אורח בעונה 11): בוס פורטוגזי שרוצה לשדוד עתיקות יחד עם עוזרו צ'ארקו אוזניים.
 צ'ארקו (עונה 11) העוזר של ג'ק הצוחק, מכונה צ'ארקו אוזניים
 קרל ולואי (עונה 10): חוקרים שמנסים להוציא מפרופסור קרדוזו מידע על החיסון.
 נתי (עונה 8): בחור ישיבה שנשלח על ידי ראש הישיבה למשימה בשווייץ אבל בטעות הוא מגיע לגאורגיה.
 טוני קונארד (עונה 5): בוס איטלקי שרוצה לגנוב מפרופסור קרדוזו את המסמכים הסודיים במטרה לשחרר את אסיר מספר 412.
 ויטו קרפאצ'ה (עונה 5): העוזר של טוני קונרד.
 רב פקד דגני (עונות 11,15): שוטר וידיד של תריג.
 אלדד (עונה 15): חוקר במשטרה, בתחילה מלגלג על תריג אבל בסוף הוא מאמין להם.
 שלדג ודוכיפת (עונה 9): שני סוכני מוסד המכונים ציפורים שנשלחים להחזיר את ילדי תריג הביתה ולמצוא את המעטפה שנגנבה מהמכון הגאולוגי.
 אבו רקיק (עונה 17): בדואי שמציע לתריג להתארח אצלו במאהל הבדואי במדבר, אבל הוא גם רשע וחלק מהמשימה של המכירה הפומבית.
 פיאד (עונות 1,4): סוכן איראני שמנסה לגנוב את הפנס (בעונה 1) ואת אבן האחלמה (בעונה 4) הוא חושב שהם נמצאים אצל ילדי החבורה.
 אבו ניזאם (עונה 1, 4): הבוס של פיאד.
 המהנדס (עונה 16): מהנדס. מתחבר לתריג אבל גם רשע עוזר לספסנג' הרוסי.
 דימיטרוב (עונה 18): מנהל הכנסייה הרוסית, רוצה להחזיר אליו את אדמת יער העמק ולהקים בה כנסיות נוצריות.
 יורי (עונה 18): הארכיבישוף הרוסי.
 מיסטר זיגמונד (עונה 12): מנהל מבשלת הבירות "קראון" ומנסה להרעיל את היהודים באמצעות בירות שחורות.
 אבאזאק (עונה 18): העוזר הצ'רקסי של יוסקה מהקיוסקה, "לאבאזק קוראים באמת אבאזקי. אבל יוסקה מהקיוסקה ערך לו שינוי שם, כי הוא עובד במהירות הבזק".
 יוסוף (עונה 15): משכיר סירות תמים אך גם משתף פעולה עם האיראניים ורוצה לפוצץ את אסדת הגז.
 אבו ג'אמיל ואבו נביל (עונה 15): מתחזים לפעילי הירוקים, אך מטרתם היא לפוצץ את אסדת הגז.
 דימיטרי (עונה 16): הבוס של יאשה וסאשה ורוצה להשיב את הכבוד לרוסיה.
 פנחס פלייש (עונה 12): משגיח כשרות במבשלת הבירות קראון, מוצא אוצרות יודאיקה גנובים ומשיב אותה לבעליהם.
 ארהל'ה (עונה 9): בן דוד של שולעם.
 אסיר 412 (עונה 5): אסיר מסוכן. בסוף העונה מתגלה שהוא אנטוניו, בנו של פרופסור קרדוזו.
 סבא קדישא (עונות 18, 19): ידיד של תריג ומחלק עצות בעיתון תריגניק.
 משה"ל ריבלין (עונה 18): חברו הטוב של סבא קדישא וצאצא של יוסף ריבלין.
 הרב שמיל הורביץ (עונה 18): ידיד של סבא קדישא ומשה"ל ריבלין.

 שלמה סלנד (עונה 18): ידיד של סבא, משה"ל ושמיל, הבריון הרוסי מאיים עליו.
 אליעזר והגזר (עונה 18): חברו של זכריה וסבא קדישה.
דמויות בספרי קומיקס

נוחעם קרונבך - (ספר 1) חברם הזקן והשתקן של תריג ולו כינור מהשואה.

מיסטר בלק ספר 1 ידידו של רובי. אך בסוף מתגלה כרשע

 מוצרים שונים 
119 חוברות ודיסקים בודדים (יוצא לאור מדי חודש)

16 עונות בדיסק און קי
 תקליטורים "מיוחדים" 
 "חבורת תריג ותרופת הפלא" - בשיתוף כללית.
 "חבורת תריג בסמטאות ירושלים" - בשיתוף עיריית ירושלים.
 "חבורת תריג והבלנבים" - בשיתוף תאגיד המחזור.
 "חבורת תריג בבין הזמנים" - דיסק המכיל את תוכן המופע שהתקיים בשנת תשע"ט בבנייני האומה.
 חבורת תריג בתעלומת אלבום המשימות 6.
 "די תריג גרופע" עונה מיוחדת שיצאה לאור ביידיש.

 חוברות תריגניק 
עד כה יצאו 119 חוברות (מעודכן לחודש תמוז תשפ"ה)

 ספרי קריאה, המכילים תמלול של העונות 
 חבורת תריג 1 - בתעלומת הפנס
 חבורת תריג 2 - בתעלומת הקמע
 חבורת תריג 3 - בתעלומת האי
 חבורת תריג 4 - בתעלומת בבל
 חבורת תריג 5 - בתעלומת אסיר 412
 חבורת תריג 6 - בתעלומת אפוד הבד
 חבורת תריג 7 - בתעלומת מרוקו
 חבורת תריג 8 - בתעלומת החלל
 חבורת תריג 9 - בתעלומת הזהב
 חבורת תריג 10 - בתעלומת הפתיליה

 קומיקס 
 חבורת תריג וכינורו של קרונבך
 חבורת תריג וקוד ונציה
 חבורת תריג והעכבישים השחורים
 חבורת תריג והסוכן וודקה
 חבורת תריג והסליק המסתורי
 דינה רינה עלילות הביסקוויט והבובקה
 חבורת תריג והדאון מלבנון
 חבורת תריג ולוחמי המחתרת
 חבורת תריג ומבול האש
 דינה רינה עלילות הצפרדע וצעיף המשי
 חבורת תריג והמרדף התת-ימי
 חבורת תריג והסוד המשולש
 שולם ומשולם - מעורב ירושלמי
 חבורת תריג והחוט התימני
 חבורת תריג והאורות הנעלמים
 דינה רינה עלילות פיציפי והשלולית

 באנגלית 
קריאה
 "Team Taryag 1 - The Fire-X Flashlight Mystery"
 "Team Taryag 2 - The Mystery of The Missing Amulet"
קומיקס
 "The Taryag Kids UNDERWATER ADVENTURE"
 "The Taryag Kids DISAPPEARING TOWER"

 משחקי קופסה 
 "נעלמים בשכונה של תריג" (2 משחקים)
 "מסתורין בבוטקה" (פאזל)
 "המרוץ אל הבוטקה"
 "בעקבות הזמן"
 "פאזל דינה רינה"
 "זריזאות זה שם המשחק"
 "ביום ובלילה" (פאזל)
 "תריגאון"
 "התעלומה"
 "משו-שש"
 "המעבדה של רובי"
 בכדור סל
 במטוס
 בכדור עף
 בכדור רגל
 ברכב

 מוצרים נוספים 
 ספרים שונים 
הגדה של פסח חבורת תריג.

 דינה ורינה 
האחיות התאומות של רובי - אחד הילדים של החבורה. תחת השם 'דינה-רינה' יצאו משחק פאזל ושלושה ספרי קומיקס. בנוסף יצאו מארזי עטיפות למחברות, עטיפות ספרים מארז ו־12 עפרונות. ובקבוק, שעונים, חולצות ועוד

קישורים חיצוניים


 חבורת תריג, באתר רדיו קול חי



קטגוריה:ספרי ילדים ונוער חרדיים
קטגוריה:ספרות חרדית
קטגוריה:סדרות מצוירות